
	[bookmark: nev]KAMENÁR GYÖNGYVÉR
gyongyver.kam@gmail.com
Üzleti Elemzés
MA, 2. félév
Budapesti Corvinus Egyetem
Társadalomtudományi TDK
	
[bookmark: _GoBack]






Témavezetők:
	Stump Árpád
doktorandusz, BCE

	Pál Gábor
egyetemi docens, NKE




A politikai kampányok legnagyobb fegyvere

A tanulmány azt vizsgálja, hogy a politikusok milyen hangulatokat és érzelmeket használnak kampánybeszédeikben, annak érdekében, hogy meggyőzzék a választópolgárokat és elnyerjék a szavazataikat. Az érzelmek fontos szerepet játszanak a politikai kampányokban, ugyanis a döntéshozók nem csak tényekkel, hanem érzelmekkel is befolyásolják az embereket, ami a politikai viselkedésüket is befolyásolhatja. Az Amerikai Egyesült Államok 2020-as két elnökjelöltjének beszédeit vizsgálva a dolgozat első hipotézise, hogy a jelöltek döntően negatív hangulatot használnak a médianegativitás elmélete alapján. A második hipotézis, hogy Donald Trump  a hivatalban lévő pozíciója miatt kevesebb negatív és több pozitív hangulatot használt mint Joe Biden. A harmadik kérdés, hogy milyen érzelmeket használtak döntően a jelöltek. A kutatás gépi tanulás alapú hangulatelemzést használ, hogy eldöntse, vajon a politikusok beszédeiben a negativitás dominál-e. Emellett lexikon-alapú érzelemdetektálást végez, hogy megmutassa az uralkodó érzelmeket a kampány retorikájában. Az USA 2020-as választási beszédei alapján a tanulmány megállapítja, hogy a jelöltek döntően negatív hangulatt használnak, ami igazolja az első hipotézist. Donald Trump több negativitás és több pozitivitást is használt Joe Bidenhez képest, aki több neutrális retorikával élt, így a második hipotézis nem igazolódott be. Emellett mindkét jelölt döntően bizalmat és jövendölést, várakozást fejezett ki a beszédeiben, mégis Biden többet fejezte ki ezeket mint Trump. A dolgozat emellett megvitatja ezen eredmények szerepét a politikai kampányokban.



